નવી દિલ્હી: ભારતીય કેપ્ટન વિરાટ કોહલીએ શ્રીલંકા વિરુદ્ધ ફિરોઝશાહ કોટલા ખાતે રમાઈ રહેલી શ્રેણીની ત્રીજી અને છેલ્લી ટેસ્ટના બીજા દિવસે બેવડી સદી ફટકારી દીધી છે. આ તેની સતત બીજી બેવડી સદી છે. તેણે નાગપુર ટેસ્ટની પહેલી ઈનિંગમાં પણ બેવડી સેન્ચુરી ફટકારી હતી. આ સાથે તે સતત બે બેવડી સદી ફટકારનારો બીજો ભારતીય બની ગયો છે. આ અગાઉ વિનોદ કાંબલી આ સિદ્ધિ મેળવી ચૂક્યો છે. વિરાટની બેવડી સદીની કુલ સંખ્યા હવે 6 થઈ ગઈ છે અને તે કેપ્ટન તરીકે સૌથી વધુ બેવડી ફટકારનારો ખેલાડી બની ગયો છે. ગત ટેસ્ટમાં તેણે બ્રાયન લારાના રેકોર્ડની બરાબરી કરી હતી. વિરાટ પહેલા દિવસે 156 રન બનાવી નોટઆઉટ રહ્યો હતો. બીજા દિવસે બધાને તેની બેવડી સદીની ઈંતેજારી હતી, જે તેણે પૂરી કરી હતી.